Be paraiškos, Jums taip pat reikės pateikti šiuos dokumentus:
a) įkeičiamo turto vertinimo ataskaitą, parengtą nepriklausomų turto vertintojų arba turto vertinimo įmonių.
b) įkeičiamo turto draudimo sutartį;
c) dokumentus apie Jūsų pajamas – priklausomai nuo pajamų kilmės. Bankas konkrečiu atveju informuos apie reikalingus dokumentus (pvz., darbo sutartis, individualios veiklos pažymėjimas, teismo sprendimas, pažyma iš darbovietės apie gautą darbo užmokestį už paskutinius 6 mėnesius, metinė pajamų deklaracija, nuomos sutartis ir nuosavybės teisę į nuomojamą nekilnojamąjį turtą patvirtinantys dokumentai);
d) nekilnojamojo turto pirkimo atveju: preliminarios pirkimo-pardavimo sutarties, o taip pat dokumentus, įrodančius pradinio įnašo kilmę (dovanojimo sutartis, santaupos, kito turto būsimą pardavimą įrodantys dokumentai ir kt.);
e) statybų arba renovacijos atveju reikės pateikti sąmatą;
f) paskolos refinansavimo atveju reikės pateikti paskolos likučio įrodymą.
Bankas pasilieka teisę prašyti pateikti ir kitus dokumentus, atsižvelgiant į individualią situaciją.